open-index/open-wikipedia-markdown huggingface dataset:
Άγιος Ανδρέας Λακωνίας

Ο **Άγιος Ανδρέας** είναι οικισμός της δημοτικής κοινότητας Βλαχιώτη, της δημοτικής ενότητας (τέως δήμου) Έλους, του δήμου Ευρώτα, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης* 

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Επιδαύρου Λιμηράς του νομού Λακωνίας, στο γεωγραφικό διαμέρισμα Πελοποννήσου. 
## Γεωγραφικά στοιχεία
Ο Άγιος Ανδρέας είναι ημιορεινός οικισμός στη νότια Λακωνία, στους νοτιοδυτικούς πρόποδες του Πάρνωνα και στην ανατολική όχθη του Μαριορέματος, σε μέσο σταθμικό υψόμετρο 170 μέτρα. Απέχει 52 χιλιόμετρα περίπου νοτιοανατολικά της Σπάρτης.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Γουβών
*Με το ΦΕΚ 209Α - 10/12/1962 αποσπάστηκε από την κοινότητα Γουβών και προσαρτήθηκε στην κοινότητα Βλαχιώτη
*Με το ΦΕΚ 87Α - 07/06/2010 αποσπάστηκε από τον δήμο Έλους και προσαρτήθηκε στον δήμο Ευρώτα

(Πηγή:)

## Αξιοθέατα
* Η ερειπωμένη εκκλησία και το ασκηταριό του Άη Στράτηγου, στο Μαριόρεμα
* Η εκκλησία της Αγίας Παρασκευής, στην άκρη ορθοπλαγιάς

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr

## Εξωτερικοί σύνδεσμοι
* https://www.youtube.com/watch?v=SiZj9oh3Y84

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ευρώτα
Βλυχό Ύδρας

Το **Βλυχό** ή ο **Βλυχός** ή ο **Άγιος Ιωάννης** είναι νησίδα στο Μυρτώο πέλαγος, η οποία βρίσκεται στον κόλπο της Ύδρας απέναντι από τα βόρεια παράλια του νησιού. Οφείλει το όνομα *Άγιος Ιωάννης* στο ομώνυμο εκκλησάκι που υπάρχει επάνω της ενώ το *Βλυχός* στον οικισμό Βλυχός που είναι στα απέναντι (νότια) παράλια της Ύδρας. Η νησίδα το 1981 αναφέρεται επίσημα ως ξεχωριστός οικισμός να απογράφεται στον δήμο Ύδρας. Η θαλάσσια περιοχή γύρω από αυτήν έχει κηρυχθεί ενάλιος αρχαιολογικός χώρος για για *"την προστασία του εντοπισθέντος ναυαγίου των πρώιμων βυζαντινών χρόνων"*.

## Δείτε επίσης
Ο οικισμός Βλυχός Ύδρας.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Χωριά της περιφερειακής ενότητας Νήσων Αττικής
Νοτρ-Νταμ-ντε-Μπελκόμπ

Το **Νοτρ-Νταμ-ντε-Μπελκόμπ** (γαλλικά: *Notre-Dame-de-Bellecombe*) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.

Οι κάτοικοί του είναι γνωστοί ως Μπελκομπαίν ή Μπελκομπαί (γαλλικά: *Bellecombains* ή *Bellecombais*).

## Παραπομπές


Κατηγορία:Κοινότητες της Σαβοΐας
Άγιος Ανδρέας Αργολίδας

Ο ** Άγιος Ανδρέας** είναι οικισμός της δημοτικής κοινότητας και δημοτικής ενότητας Ασκληπιείου, του δήμου Επιδαύρου, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ναυπλίας του νομού Αργολίδος, στο γεωγραφικό διαμέρισμα Πελοποννήσου. 
## Γεωγραφικά στοιχεία
Ο Άγιος Ανδρέας είναι πεδινός οικισμός στο ανατολικό τμήμα του νομού Αργολίδας, πολύ κοντά στην επαρχιακή οδό που συνδέει το Λυγουριό με την Παλαιά Επίδαυρο και σε μέσο σταθμικό υψόμετρο 120 μέτρα. Απέχει 31 χιλιόμετρα περίπου ανατολικά του Ναυπλίου.  
## Πληθυσμός

Όπως φαίνεται, ο πληθυσμός του οικισμού έχει παραμείνει σε σταθερό επίπεδο. 
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Λυγουρίου
*Με το ΦΕΚ 87Α - 07/06/2010 ο οικισμός αποσπάστηκε από τον δήμο Ασκληπιείου και προσαρτήθηκε στον δήμο Επιδαύρου

(Πηγή: )
## Αξιοθέατα
*Η εκκλησία του Αγίου Ανδρέα, στη νότια είσοδο του οικισμού
*Η εκκλησία της Αγίας Όλγας, ανατολικά του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Αργολίδας
Κατηγορία:Δήμος Επιδαύρου
Νοτρ-Νταμ-ντυ-Πρε

Το **Νοτρ-Νταμ-ντυ-Πρε** (, , ) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.

Οι κάτοικοί του είναι γνωστοί ως Πραβεραίν ().

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σαβοΐας
Τάκης Σπηλιόπουλος

Ο **Τάκης Σπηλιόπουλος** γεννήθηκε στην Αθήνα το 1958. Είναι δημοσιογράφος, o οποίος έχει σχεδιάσει και έχει διευθύνει περιοδικά ενώ έχει παρουσιάσει για χρόνια τηλεοπτικά προγράμματα στην δημόσια και την ιδιωτική τηλεόραση, καθώς και ραδιοφωνικές εκπομπές. Παράλληλα έχει δημοσιεύσει εκατοντάδες άρθρα στον ημερήσιο και τον εβδομαδιαίο τύπο. Έχει εργαστεί ως διευθυντικό στέλεχος στα περιοδικά STATUS και ENA, ενώ έχει σχεδιάσει και έχει διευθύνει τα περιοδικά VITA, OFFICIEL HOMMES και TOP SCORER.

Για σειρά ετών ήταν αρθρογράφος στην εφημερίδα ΙΣΟΤΙΜΙΑ και στην εφημερίδα ΔΗΜΟΚΡΑΤΙΑ, ενώ ήταν αρχισυντάκτης και αρθρογράφος στην εφημερίδα Φιλελεύθερος  και στη συνέχεια στο www.protothema.gr. Στην τηλεόραση εργάστηκε στην ΕΡΤ  μέχρι το 2012  παρουσιάζοντας για επτά συνεχή χρόνια (2005-2012) την εκπομπή Σαββατοκύριακο στη ΝΕΤ,.

Έχει εργαστεί ως διευθυντικό στέλεχος και ως παρουσιαστής στους τηλεοπτικούς σταθμούς MEGA, STAR, BLUESKY, ΚONTRA και ΣΚΑΙ. Έχει εργαστεί επίσης ως ραδιοφωνικός παραγωγός στον ΣΚΑΙ 100,3 και στον Θέμα 104.6.

Είναι μέλος του ΔΣ του Ελληνο-Νιγηριανού Επιμελητηρίου ενώ διατηρεί το blog adianoito.

Στη δεκαετία του 70, αγωνίστηκε στην ομάδα μπάσκετ του Παναθηναϊκού  και στην συνέχεια στην ομάδα του Παπάγου και του Αρκαδικού.

## Παραπομπές


Κατηγορία:Έλληνες δημοσιογράφοι του 20ού αιώνα
Δισάκι Ύδρας

Το **Δισάκι** είναι βραχονησίδα στο Μυρτώο πέλαγος, στα νοτιοδυτικά της Ύδρας. Μαζί με τη διπλανή του βραχονησίδα (βορειοανατολικά) Ταγάρι αναφέρονται και ως *Δισάκια* ή *Ταγάρια*.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Αμάντο του Σορέντο

Ο **Άμάντο του Σορέντο** (Amando di Sorrento) ήταν Επίσκοπος του Σορρέντο, από το 600 έως το 617, και άγιος της Ρωμαιοκαθολικής εκκλησίας.

Ο Αμάντο ήταν μοναχός του τάγματος του Αγίου Βενέδικτου κι αντικατέστησε στον επισκοπικό θρόνο τον επίσκοπο Ιωάννη. Αναφέρεται ότι ήταν καλοσυνάτος άγρυπνος στη πλευματική διακυβέρνηση της πόλης. Πέθανε το 617 και τάφηκε στο ναό του Αγίου Φήλιξ στα τείχη τη πόλης κάτω από την αγία τράπεζα.

## Παραπομπές


Κατηγορία:Επίσκοποι και Αρχιεπίσκοποι Σορρέντο
Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι του 7ου αιώνα
Στέφαν Τσαρνιέτσκι

Ο **Στέφαν Τσαρνιέτσκι** (πολωνικά: Stefan Czarniecki) (1599 – 16 Φεβρουαρίου 1665), του οικόσημου Γουόντζια, ήταν Πολωνός ευγενής, στρατηγός και στρατιωτικός διοικητής. Στην καριέρα του, αναδύθηκε από μικρός ευγενής σε μεγιστάνα και κατείχε ένα από τα υψηλότερα αξιώματα στην Πολωνική-Λιθουανική Κοινοπολιτεία, κάτι που δεν είχε προηγούμενο στην ιστορία της Κοινοπολιτείας. Στις 22 Ιουλίου 1664 έλαβε το αξίωμα του βοεβόδα του Κιέβου και στις 2 Ιανουαρίου 1665, λίγες εβδομάδες πριν από το θάνατό του, του δόθηκε το αξίωμα του Χετμάνου (ένας από τους κορυφαίους στρατιωτικούς διοικητές) του Στέμματος του Βασιλείου της Πολωνίας. Μνημονεύεται ως καταξιωμένος στρατιωτικός διοικητής και θεωρείται ως εθνικός ήρωας της Πολωνίας. Η θέση του στην πολωνική ιστορία αναγνωρίζεται από την αναφορά του ονόματός του στον πολωνικό εθνικό ύμνο.

Ο Τσαρνιέτσκι συνέβαλε σημαντικά στην καταπολέμηση της Εξέγερσης του Χμελνίτσκι, κατά τη διάρκεια του Πολέμου Πολωνίας-Ρωσίας (1654-1667), και του Πολωνο-Σουηδικού Πολέμου (Κατακλυσμός). Η χρήση του ανταρτοπόλεμου κατά των Σουηδών πιστώνεται ως ένας από τους κύριους λόγους για την τελική νίκη της Πολωνίας σε αυτόν τον πόλεμο.

## Βιογραφία
       
[δεξιά|μικρογραφία|232x232εσ| ''Ο Τσαρνιέτσκι κοντά στο Πουότσκ'', πίνακας του [Γιούλιους Κόσακ]]

## Παραπομπές


## Πηγές
* 
* 
*  (also published in *Nasze Morze* (Nr 7 (31) lipiec 2008 r.))
* 
* 
* 
* 
* 
* 

## Εξωτερικοί σύνδεσμοι

* [Στέφαν Τσαρνιέτσκι (1599–1665)](http://www.poland.gov.pl/Stefan,Czarniecki,(1599,-,1665),1963.html)  – βιογραφία στο Poland.gov.pl
* Απομνημονεύματα του Στέφαν Τσαρνιέτσκι του Βίτολντ Γκομπρόβιτς. Μετάφραση από τα πολωνικά: Κρίστοφερ Μακόσα

Κατηγορία:Πολωνοί στρατιωτικοί ηγέτες
Κατηγορία:Πολωνοί στρατηγοί
Κατηγορία:Πολωνοί Ρωμαιοκαθολικοί
Κατηγορία:Κοσμικοί γερουσιαστές της Πολωνικής-Λιθουανικής Κοινοπολιτείας
Journal of Clinical Oncology

H **Journal Clinical Oncology** αποτελεί ένα ιατρικό περιοδικό με ομότιμη αναθεώρηση της Αμερικανικής Εταιρείας Κλινικής Ογκολογίας (American Society of Clinical Oncology) που δημοσιεύει άρθρα 3 φορές μηνιαίως. Καλύπτει ερευνητικές δράσεις σε όλες τις εκδοχές της Κλινικής Ογκολογίας, ιδρύθηκε το 1983 και δημοσιεύει άρθρα μετά από αξιολόγηση από κριτική επιτροπή, αποτελούμενη από επιστήμονες εγνωσμένης αξίας και εμπειρίας. Σκοπός της δραστηριότητας αυτής είναι να προσφέρει νέα πληροφορία στους ερευνητές αλλά και στους Κλινικούς γιατρούς σχετικά με τις εξελίξεις σε νέες θεραπείες αλλά και με την εμπειρία σε ήδη υπάρχουσες θεραπευτικές επιλογές.

Κατηγορία:Ακαδημαϊκές εκδόσεις
Άγιος Ανδρέας Μαγνησίας

Ο **Άγιος Ανδρέας** είναι οικισμός της τοπικής κοινότητας Λαύκου, της δημοτικής ενότητας (τέως δήμου) Σηπιάδος, του δήμου Νοτίου Πηλίου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας.
## Γεωγραφία
Ο Άγιος Ανδρέας είναι παράλιος οικισμός στο νοτιανατολικό τμήμα του νομού Μαγνησίας, στην περιοχή του Τρικερίου που βλέπει στον Παγασητικό κόλπο, στον όρμο Πρασούδι και σε μέσο σταθμικό υψόμετρο 10 μέτρων. Απέχει 55 χιλιόμετρα περίπου νοτιοανατολικά του Βόλου. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Λαύκου
*Με το ΦΕΚ 244Α - 04/12/1997 αποσπάστηκε από την κοινότητα Λαύκου και προσαρτήθηκε στον δήμο Σηπιάδος
*Με το ΦΕΚ 87Α - 07/06/2010 αποσπάστηκε από τον δήμο Σηπιάδος και προσαρτήθηκε στον δήμο Νοτίου Πηλίου

(Πηγή:) 
## Αξιοθέτα
Ο Άγιος Ανδρέας έχει εξελιχθεί σε αξιόλογο παραθεριστικό και αλιευτικό κέντρο της ευρύτερης περιοχής Τρικερίου, με μικρή τουριστική υποδομή. 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963
*Οργανισμός εκδόσεων «Ελλάδα», χάρτες (Βαρελάς)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Σαιν-Ζωρζ-ντ'Υρτιέρ

Το **Σαιν-Ζωρζ-ντ'Υρτιέρ** (γαλλικά: *Saint-Georges-d'Hurtières*), παλαιότερα γνωστό ως **Σαιν-Ζωρζ-ντεζ-Υρτιέρ** (γαλλικά: *Saint-Georges-des-Hurtières*), είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.

Οι κάτοικοί του είναι γνωστοί ως Ζωρζιέν (γαλλικά: *Georgiens*).

## Παραπομπές


Κατηγορία:Κοινότητες της Σαβοΐας
Νικόλαος Ορνιθόπουλος

Ο **Νικόλαος Ορνιθόπουλος** (7 Φεβρουαρίου 1938) είναι Έλληνας σκακιστής και ένας από τους πιο αξιόλογους πρεσβευτές του ελληνικού σκακιού, από τα μέσα της δεκαετίας του 1960, έως τα μέσα της δεκαετίας του 1970.

## Βιογραφικά Στοιχεία
Ο Ν. Ορνιθόπουλος αποτέλεσε μία από τις σημαντικότερες σκακιστικές προσωπικότητες του 20<sup>ου</sup> αιώνα. Συμμετείχε σε τοπικά και μεμονωμένα τουρνουά πανελλήνιας εμβέλειας, αλλά εκπροσώπησε την Ελλάδα σε παγκοσμίου κλίμακας διοργανώσεις, όπως σκακιστικές Ολυμπιάδες και ευρωπαϊκά πρωταθλήματα. Κατά τη διάρκεια της καριέρας του, έχει αγωνιστεί σε συνολικά 36 παρτίδες με την εθνική ομάδα σκακιού ανδρών της Ελλάδας.

### Αποτελέσματα Τουρνουά
Ο Ν. Ορνιθόπουλος εκπροσώπησε την Ελλάδα σε αρκετές σκακιστικές ολυμπιάδες. Τα αποτελέσματά του φαίνονται στον παρακάτω πίνακα:

Ο Ν. Ορνιθόπουλος αγωνίστηκε με την Ελλάδα στα προκριματικά του Ευρωπαϊκού Ομαδικού Πρωταθλήματος Σκακιού. Τα αποτελέσματά του φαίνονται στον παρακάτω πίνακα:

Ο Ν. Ορνιθόπουλος στις δεκαετίες του 1990 και του 2000, έλαβε μέρος σε σκακιστικά τουρνουά ηλικιωμένων. Είναι ενεργός σκακιστής, καθώς συνεχίζει να συμμετέχει μέχρι και σήμερα σε τουρνουά. Η πιο πρόσφατη βαθμολογία του στη FIDE, ήταν 1878, ενώ η μεγαλύτερη που κατόρθωσε ποτέ να αποσπάσει ήταν 2165, τον Ιούλιο του 2004.

## Αξιοσημείωτες Παρτίδες

Στη συγκεκριμένη παρτίδα, ο Ν. Ορνιθόπουλος αντιμετώπισε τον Ρώσο Διεθνή Μετρ *Vadim Faibisovich* σε ένα τουρνουά στην Παλαιόχωρα, το 2012. 

1. d4 Nf6 2. Bf4 d5 3. e3 c5 4. Nf3 Nc6 5. c3 e6 6. Nbd2 Bd6 7. Ne5 Qc7 8. Bb5 0-0 9. Bxc6 bxc6 10. Qa4 Bb7 11. Nd3 Bxf4 12. Nxf4 c4 13. b3 cxb3 14. axb3 c5 15. 0-0 Rfc8 16. Ne2 a5 17. Rfc1 h6 18. h3 **1/2-1/2**

## Παραπομπές

 
Κατηγορία:Έλληνες σκακιστές
Στάδιο Τσάιρ

Το **Στάδιο Τσάιρ** () είναι στάδιο πολλαπλών χρήσεων στη Νις της Σερβίας. Χρησιμοποιείται κυρίως για ποδοσφαιρικούς αγώνες και είναι η έδρα της ΦΚ Ραντνίτσκι Νις. Μετά από μερική ανακατασκευή που ξεκίνησε το 2011, το ανακαινισμένο στάδιο άνοιξε ξανά για το κοινό στις 15 Σεπτεμβρίου 2012. Το στάδιο είναι μέρος του Αθλητικού Συγκροτήματος Τσάιρ, το οποίο περιλαμβάνει επίσης μια εσωτερική πισίνα και ένα κλειστό γήπεδο.

## Ιστορία
Το στάδιο χτίστηκε το 1963 και είχε αρχική χωρητικότητα 40.001 θεατών.

Η πλήρης ανακατασκευή ξεκίνησε κατά το δεύτερο εξάμηνο του 2011 σε ένα φιλόδοξο έργο της Ποδοσφαιρικής Ομοσπονδίας Σερβίας και της πόλης της Νις για την αντικατάσταση των απαρχαιωμένων υποδομών σε σημαντικούς αθλητικούς χώρους. Το ανακαινισμένο στάδιο είχε χωρητικότητα 18.151 θεατών. Το κόστος του έργου ανήλθε σε 1,1 δισεκατομμύρια δηνάρια (περίπου 10 εκατομμύρια ευρώ). Μετά την ολοκλήρωση, το νέο γήπεδο πληρούσε τα πρότυπα της UEFA για να φιλοξενήσει διεθνείς αγώνες. Τον Ιούνιο του 2012, η Ποδοσφαιρική Ομοσπονδία Σερβίας ανακοίνωσε ότι το Στάδιο Τσάιρ θα φιλοξενούσε την Εθνική Σερβίας στον αγώνα για τα προκριματικά του Παγκοσμίου Κυπέλλου 2014 εναντίον της Σκωτίας στις 26 Μαρτίου 2013. Ωστόσο, ο αγώνας διεξήχθη στο Στάδιο Καρατζόρτζε, αφού ανακοινώθηκε ότι το Στάδιο Τσάιρ δεν θα πληρούσε όλα τα πρότυπα της UEFA μέχρι τον Μάιο του 2013. Το στάδιο φιλοξένησε τον πρώτο του αγώνα ποδοσφαίρου μετά τις εργασίες ανακαίνισης στις 15 Σεπτεμβρίου 2012, όπου η Ραντνίτσκι Νις κέρδισε την ΦΚ Σμεντέρεβο 1924 με 1–0 μπροστά σε 7.000 θεατές.

Στις 18 Δεκεμβρίου 2012, ανακοινώθηκε ότι η πόλη Νις θα έδινε επιπλέον 250 εκατομμύρια δηνάρια σε μια νεόδμητη δυτική κερκίδα 9.500 θέσεων που θα κατασκευαστεί το 2013, η οποία θα ανέβαζε τη χωρητικότητα του σταδίου σε τουλάχιστον 25.003. Ωστόσο, οι εργασίες δεν έχουν ξεκινήσει ακόμη.

## Παραπομπές


## Εξωτερικοί σύνδεσμοι

* 

Κατηγορία:Στάδια ποδοσφαίρου στη Σερβία
Κατηγορία:Στάδια πολλαπλών χρήσεων στη Σερβία
Κατηγορία:ΦΚ Ραντνίτσκι Νις
Στάδιο Τσίκα Ντάτσα

Το **Στάδιο Τσίκα Ντάτσα** () είναι στάδιο πολλαπλών χρήσεων στο Κραγκούγιεβατς της Σερβίας. Επί του παρόντος χρησιμοποιείται κυρίως για ποδοσφαιρικούς αγώνες και είναι η έδρα της ΦΚ Ραντνίτσκι 1923. Το στάδιο ονομάστηκε προς τιμή του Ντανίλο Στογιάνοβιτς, γνωστού ως Τσίκα Ντάτσα, ο οποίος θεωρείται πρωτοπόρος του ποδοσφαίρου στη Σερβία.

## Ιστορία
[αριστερά|μικρογραφία| [Ουράνιο τόξο πίσω από το Στάδιο Τσίκα Ντάτσα το 2010.]]
Η κατασκευή του σταδίου ξεκίνησε τον Νοέμβριο του 1949 και κράτησε οκτώ χρόνια, για διάφορους λόγους. Τελικά, το νέο ποδοσφαιρικό σπίτι του συλλόγου ολοκληρώθηκε στις 6 Ιουνίου 1957. Το νεόκτιστο στάδιο έχει υποδεχτεί 30.000 θεατές και το πρώτο παιχνίδι που διεξήχθη ήταν μεταξύ της Ραντνίτσκι 1923 Κραγκούγιεβατς και της Παρτιζάν Βελιγραδίου, που έληξε ισόπαλος με 2-2. Η μεγαλύτερη προσέλευση σε αγώνα της Πρώτης Κατηγορίας Γιουγκοσλαβίας ήταν στις 24 Αυγούστου 1969 όταν η Ραντνίτσκι έπαιξε εναντίον της Χάιντουκ Σπλιτ μπροστά σε 35.000 θεατές. Η μεγαλύτερη προσέλευση που έχει καταγραφεί ποτέ στο γήπεδο έλαβε χώρα το 1969, όταν η Ραντνίτσκι έπαιξε έναν φιλικό αγώνα εναντίον της Σάντος, στον οποίο 40.000 θεατές ήρθαν για να παρακολουθήσουν τον θρυλικό Πελέ να αγωνίζεται για πρώτη φορά στη Γιουγκοσλαβία.

## Ανακαίνιση
Το 2007 εγκαταστάθηκαν 15.100 νέες θέσεις στο γήπεδο.

## Συναυλίες

* Ζντράβκο Τσόλιτς - 6 Ιουλίου 2004
* Η Τσέτσα πραγματοποίησε μια συναυλία στο πλαίσιο της περιοδείας της Poziv Tour, μπροστά σε 18.000 θεατές, προωθώντας το άλμπουμ της Poziv - 14 Σεπτεμβρίου 2013.

## Παραπομπές


Κατηγορία:Στάδια ποδοσφαίρου στη Σερβία
Κατηγορία:Στάδια πολλαπλών χρήσεων στη Σερβία
Κατηγορία:ΦΚ Ραντνίτσκι 1923 Κραγκούγιεβατς
Λα Ταμπλ

Το **Λα Ταμπλ** (, , ) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.

Οι κάτοικοί του είναι γνωστοί ως Ταμπλεραίν ().

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σαβοΐας
Στάδιο Μαριγιάμπολε

Το **Στάδιο Μαριγιάμπολε** (λιθουανικά: *Marijampolės futbolo arena*), επίσης γνωστό ως **Στάδιο Σούντουβα** ή **Hikvision Arena** (για λόγους χορηγίας), είναι στάδιο πολλαπλών χρήσεων στη Μαριγιάμπολε της Λιθουανίας. Επί του παρόντος χρησιμοποιείται κυρίως για αγώνες ποδοσφαίρου και είναι η έδρα της ΦΚ Σούντουβα Μαριγιάμπολε.

Μεταξύ των σεζόν 2011 και 2019 το στάδιο ονομάστηκε **ARVI Football Arena** μετά την αγορά των δικαιωμάτων χορηγίας από την ARVI Enterprises Group.

Το στάδιο κατασκευάστηκε με πόρους της Ευρωπαϊκής Ένωσης και άνοιξε στις 6 Ιουλίου 2008. Η αρχική του χωρητικότητα αυξήθηκε από 4.200 σε 6.500 θεατές μετά την εγκατάσταση πρόσθετων θέσεων τον Μάιο–Ιούνιο του 2009, πριν από έναν αγώνα μεταξύ της Εθνικής Λιθουανίας και της Ρουμανίας.

Στις 11 Δεκεμβρίου 2019, δημοσιεύθηκαν αναφορές ότι ο Όμιλος ARVI δεν θα υποστηρίζει πλέον την Σούντουβα Μαριγιάμπολε. Υπήρχαν σημειώσεις και πινακίδες που έφεραν το όνομα ενός πρώην χορηγού. Το ARVI Arena μετονομάστηκε σε Στάδιο Μαριγιάμπολε. Στις 14 Ιανουαρίου 2020, η ΦΚ Σούντουβα ανακοίνωσε τον νέο γενικό χορηγό της, Hikvision και τη μετονομασία του σταδίου σε **Hikvision Arena**.

## Παραπομπές


## Εξωτερικοί σύνδεσμοι
* Επίσημος ιστότοπος
* Επίσημη σελίδα στο alyga.lt
* Γήπεδα στη Λιθουανία. Worldstadiums.com.

Κατηγορία:Στάδια ποδοσφαίρου στη Λιθουανία
Κατηγορία:Στάδια πολλαπλών χρήσεων στη Λιθουανία
Δολοπία

[thumb|Θέα της Δολοπίας, σημερινή [Ευρυτανία]]
Η **Δολοπία** είναι ορεινή περιοχή της Ελλάδας, βόρεια της Αιτωλίας.

## Γεωγραφία
Η Δολοπία βρισκόταν μεταξύ Ηπείρου και Θεσσαλίας, απορροφήθηκε τελικά από την τελευταία. Ήταν μια ορεινή περιοχή στη νοτιοδυτική γωνία της Θεσσαλίας, που βρισκόταν ανάμεσα στο όρος Τυμφρηστός, τμήμα της Πίνδου, από τη μια πλευρά, και στο όρος Όθρυς από την άλλην. Οι Δόλοπες ήταν, όπως και οι Μάγνητες, αρχαίος ελληνικός λαός και μέλη της αμφικτυονίας. Αναφέρονται από τον Όμηρο ως συμμετέχοντες στη Φθία, αλλά διοικούνταν από έναν δικό τους υποδεέστερο αρχηγό. Αν και ονομαστικά ανήκαν στη Θεσσαλία, φαίνεται ότι ήταν πρακτικά ανεξάρτητοι: και η χώρα τους ήταν σε μεταγενέστερη περίοδο ένα συνεχές αντικείμενο διαμάχης μεταξύ των Αιτωλών και των βασιλιάδων της Μακεδονίας. Το μόνο μέρος στη Δολοπία με ελαφριά σημασία ήταν η Κτιμένη. Άλλες πόλεις τους ήταν η Αγγεία και η Δολοπιάδα, κοντά στη λίμνη Ξυνιάδα.

Σήμερα η Δολοπία καταλαμβάνει μικρά τμήματα των νομών Ευρυτανίας και Φθιώτιδας και το νότιο τμήμα του Νομού Καρδίτσας, ενώ πιθανόν να καταλαμβάνει και τμήματα του Νομού Άρτας. Σήραγγες του οδικού άξονα Α3/Ε65, φέρουν το όνομα της Περιοχής.

## Παραπομπές


Κατηγορία:Ιστορικές περιοχές της Ελλάδας
Κατηγορία:Αρχαία ελληνική γεωγραφία
Στάδιο Στόζιτσε

Το **Στάδιο Στόζιτσε** () είναι στάδιο πολλαπλών χρήσεων στη Λιουμπλιάνα της Σλοβενίας, το οποίο είναι το μεγαλύτερο γήπεδο ποδοσφαίρου στη χώρα. Είναι ένα από τα δύο κύρια στάδια της πόλης και βρίσκεται στην περιοχή Μπέζιγκρνατ, βόρεια του κέντρου της πόλης. Το στάδιο είναι μέρος του Αθλητικού Πάρκου Στόζιτσε.

Το στάδιο είναι η έδρα του ποδοσφαιρικού συλλόγου ΝΚ Ολίμπια Λιουμπλιάνα και είναι η κύρια έδρα της Εθνικής ομάδας ποδοσφαίρου της Σλοβενίας. Εκτός από το ποδόσφαιρο, το γήπεδο προορίζεται και για πολιτιστικές εκδηλώσεις.

## Ιστορία
Το γήπεδο πήρε το όνομά του από την περιοχή στην οποία βρίσκεται και η αλλαγή του ονόματος είναι πιθανή στο μέλλον λόγω χορηγικών δικαιωμάτων. Μαζί με έαν κλειστό γήπεδο, αποτελεί μέρος του Αθλητικού Πάρκου Στόζιτσε. Η έκταση του κτιρίου του σταδίου είναι 24.614 τετραγωνικά μέτρα. Κατασκευάστηκε σε 14 μήνες και άνοιξε στις 11 Αυγούστου 2010, σε έναν ποδοσφαιρικό φιλικό αγώνα μεταξύ των εθνικών ομάδων της Σλοβενίας και της Αυστραλίας, που κέρδισε η Σλοβενία με 2–0.

Το στάδιο έχει χωρητικότητα 16.038 θέσεων και είναι απλωμένο κάτω από το υψίπεδο του πάρκου. Το στάδιο διαθέτει επίσης 558 θέσεις VIP και 97 θέσεις για άτομα με αναπηρία. Ο χώρος Τύπου του γηπέδου μπορεί να φιλοξενήσει 210 δημοσιογράφους. Ως δομή, το στάδιο είναι «βυθισμένο» στο πάρκο. Μόνο η οροφή πάνω από τις κερκίδες υψώνεται πάνω από το επίπεδο του πάρκου ως μονολιθικός κρατήρας.

Για πολιτιστικούς σκοπούς, όπως μουσικές συναυλίες, η χωρητικότητα του σταδίου αυξάνεται σε πάνω από 20.000.

## Ποδόσφαιρο
Το στάδιο χρησιμοποιείται κυρίως για ποδόσφαιρο και είναι η έδρα του ποδοσφαιρικού συλλόγου Ολίμπια Λιουμπλιάνα. Επιπλέον, το στάδιο είναι επίσης η έδρα της Εθνικής Σλοβενίας. Το 2021, το στάδιο φιλοξένησε τον τελικό του Ευρωπαϊκού Πρωταθλήματος Κ21 του 2021.

## Ρεκόρ
Στις 11 Αυγούστου 2010, στα εγκαίνια του σταδίου, 16.135 θεατές συγκεντρώθηκαν για τον αγώνα μεταξύ της Σλοβενίας και της Αυστραλίας, που είναι η υψηλότερη προσέλευση από οποιονδήποτε ποδοσφαιρικό αγώνα στη Σλοβενία από την ανεξαρτησία της χώρας το 1991. 

## Παραπομπές



Κατηγορία:Στάδια ποδοσφαίρου στη Σλοβενία
Κατηγορία:Στάδια πολλαπλών χρήσεων στη Σλοβενία
Κατηγορία:ΝΚ Ολίμπια Λιουμπλιάνα (2005)
Άγιος Αντώνιος Καλλεργιανών Χανίων

Ο **Άγιος Αντώνιος** είναι οικισμός της κοινότητος Καλλεργιανών του δήμου Κισσάμου στην περιφερειακή ενότητα Χανίων της Κρήτης, σύμφωνα με το πρόγραμμα *Καλλικράτης*.  

Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης.  
## Γεωγραφία
Ο Άγιος Αντώνιος είναι πεδινό χωριό στο βορειοανατολικό τμήμα του νομού, αμέσως μετά τον Κίσσαμο, του οποίου αποτελεί οικιστική συνέχεια προς τα νοτιοανατολικά. Βρίσκεται σε μέσο σταθμικό υψόμετρο 20 μέτρων και απέχει 42 χιλιόμετρα περίπου δυτικά των Χανίων.   
## Πληθυσμός

## Διοικητικές μεταβολές μέχρι τον «Καλλικράτη»

Ο οικισμός αναγνωρίστηκε το 1981 και προσαρτήθηκε στην κοινότητα Καλλεργιανών 
*Με το ΦΕΚ 244Α - 04/12/1997 αποσπάστηκε από τον δήμο Καλλεργιανών και προσαρτήθηκε στον δήμο Κισσάμου

(Πηγή: https://www.eetaa.gr/metaboles/oikmet_details.php?id=26842)
## Αξιοθέατα
*Το μοναστήρι του Αγίου Αντωνίου, στο δυτικό τμήμα του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Κισάμου
Κατηγορία:Χωριά της περιφερειακής ενότητας Χανίων
Ίδρυμα Βασίλη και Μαρίνας Θεοχαράκη

Το **Ίδρυμα Εικαστικών Τεχνών και Μουσικής Βασίλη και Μαρίνας Θεοχαράκη** είναι ελληνικό κοινωφελές ίδρυμα μη κερδοσκοπικού χαρακτήρα με έδρα την Αθήνα.

## Παρουσίαση
Το Ίδρυμα εδρεύει στην Αθήνα και ιδρύθηκε το 2004 από το ζεύγος Βασίλη και Μαρίνας Θεοχαράκη. Τα επίσημα εγκαίνια πραγματοποιήθηκαν στις 5 Δεκεμβρίου 2007 με μια αναδρομική έκθεση έργων του Σπύρου Παπαλουκά.

Αντικείμενο του ιδρύματος είναι η προώθηση της μουσικής και των εικαστικών τεχνών με έμφαση στην Μοντέρνα Τέχνη, στους Έλληνες καλλιτέχνες και στις συνεργασίες με αντίστοιχους φορείς της Ελλάδας και του εξωτερικού. 

Οι δράσεις του Ιδρύματος Βασίλη και Μαρίνας Θεοχαράκη περιλαμβάνουν εκθέσεις, συναυλίες, ξεναγήσεις, ομιλίες και διαλέξεις για τη μουσική και τις εικαστικές τέχνες. Στη διάρκεια λειτουργίας του έχει παρουσιάσει θεματικές και αναδρομικές εκθέσεις για προσωπικότητες των γραμμάτων και της Τέχνης και έχει συνεργαστεί με μουσεία και συλλογές από την Ελλάδα και το εξωτερικό. Ιδιαίτερη έμφαση δίνεται στην εκπαίδευση και εξοικείωση των νέων στις τέχνες, την αισθητική παιδεία και τα μουσεία. Στη συλλογή του ιδρύματος ξεχωρίζει μια σειρά έργων του ζωγράφου Σπύρου Παπαλουκά, τα οποία παραχωρήθηκαν το 2006 από την κόρη του καλλιτέχνη, Μίνα Παπαλουκά.

Το ίδρυμα στεγάζεται  σε διατηρητέο ιδιόκτητο κτίριο της δεκαετίας του ’20, έργο του αρχιτέκτονα Βασίλειου Τσαγρή και γνωστό ως Μέγαρο Ρέντη. Διαθέτει αίθουσες όπου πραγματοποιούνται εκδηλώσεις και εκπαιδευτικά προγράμματα για όλες τις ηλικίες, χώρο εστίασης και είναι προσβάσιμο σε ΑμεΑ.

## Ενδεικτικές εκδηλώσεις

* «Σπύρος Παπαλουκάς: Συλλογή Ιδρύματος Εικαστικών Τεχνών και Μουσικής Β. & Μ. Θεοχαράκη»

* «Από τον Μονέ έως στον Υβ Κλάιν», συνεργασία με το Μουσείο Μοντέρνας Τέχνης του Σαιντ-Ετιέν

* «Η απαγορευμένη Πόλη» του Jiang Guofang

* «Μεγάλοι Ρώσοι Ζωγράφοι» σε συνεργασία με την Πινακοθήκη Manege της Αγίας Πετρούπολης

* «Ο Κόσμος του Οδυσσέα Ελύτη: Ποίηση και Ζωγραφική»
*«Still Life. Αριστουργήματα από το Μουσείο Καλών Τεχνών της Βοστώνης: Παράδοση και Καινοτομία»

* «Qi Baishi: Η μυστηριώδης Ανατολή»

* «Η Γυναίκα στην Επανάσταση του 1821»

## Γκαλερί

Αρχείο:The café (B. & M. Theocharakis Foundation for the Fine Arts and Music).jpg|Εσωτερικός χώρος.
Αρχείο:Building-night (B. & M. Theocharakis Foundation for the Fine Arts and Music).jpg|Νυχτερινή λήψη.
Αρχείο:Lobby (B. & M. Theocharakis Foundation for the Fine Arts and Music).jpg|Το λόμπι.
Αρχείο:Ο πιανίστας Άρης Γραικούσης παίζει Φρεντερίκ Σοπέν στο Ίδρυμα Θεοχαράκη Αθήνα 2019 1.jpg|Μουσική βραδυά.


## Παραπομπές


## Εξωτερικοί σύνδεσμοι
* Ίδρυμα Θεοχαράκη

Κατηγορία:Μουσεία στην Αθήνα
Κατηγορία:Μουσεία τέχνης στην Ελλάδα
Άγιος Αντώνιος Επισκοπής Χανίων

Ο **Άγιος Αντώνιος** είναι χωριό της κοινότητας Επισκοπής, της δημοτικής ενότητας (τέως δήμου) Κολυμβαρίου, του Πλατανιά, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*.  

Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης.  
## Γεωγραφία
Ο Άγιος Αντώνιος είναι ημιορεινός οικισμός στο βορειοανατολικό τμήμα του νομού, στην περιοχή των χωριών της Επισκοπής, σε μέσο σταθμικό υψόμετρο 180 μέτρων. Απέχει 32,5 χιλιόμετρα περίπου Δ.ΝΔ των Χανίων.  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Καρών Κισσάμου. Το 1927 προσαρτήθηκε στην κοινότητα Επισκοπής 
*Με το ΦΕΚ 244Α - 04/12/1997 αποσπάστηκε από την κοινότητα Επισκοπής και προσαρτήθηκε στον δήμο Κολυμβαρίου
*Με το ΦΕΚ 87Α - 07/06/2010 αποσπάστηκε από τον δήμο Κολυμβαρίου και προσαρτήθηκε στον δήμο Πλατανιά
(Πηγή: https://www.eetaa.gr/metaboles/oikmet_details.php?id=19941)
## Αξιοθέατα
*Η εκκλησία του Αγίου Αντωνίου, στο νοτιοδυτικό τμήμα του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Κισάμου
Κατηγορία:Χωριά της περιφερειακής ενότητας Χανίων
Κερμανσάχ

Η **Κερμανσάχ** (περσικά: کرشمشا· κουρδικά: کرماشان), επίσης γνωστή ως **Κερμᾱσᾱν**, είναι η πρωτεύουσα της επαρχίας Κερμανσάχ, η οποία βρίσκεται 525 χιλιόμετρα από την Τεχεράνη στο δυτικό τμήμα του Ιράν. Σύμφωνα με την απογραφή του 2016, ο πληθυσμός της είναι 946.681 κάτοικοι (εκτίμηση του 2021 αναφέρει 1.047.000 κατοίκους). Η πλειοψηφία του πληθυσμού της Κερμανσάχ μιλάει Νότια Κουρδικά, και η πόλη είναι η μεγαλύτερη κουρδόφωνη πόλη στο Ιράν. Η Κερμανσάχ έχει ήπιο και ορεινό κλίμα. Οι περισσότεροι από τους κατοίκους της Κερμανσάχ είναι Σιίτες Μουσουλμάνοι, αλλά υπάρχουν και ορισμένοι Σουνίτες και ακόλουθοι του Γιαρσανισμού.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράν
Αλέξ (Άνω Σαβοΐα)

Το **Αλέξ** (γαλλικά: *Alex*, ) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.

Οι κάτοικοί του είναι γνωστοί ως Αλεξουά (γαλλικά: *Alexois*).

## Παραπομπές


Κατηγορία:Κοινότητες της Άνω Σαβοΐας
Αριέλ Ανρί

Ο **Αριέλ Ανρί** (γαλλικά: *Ariel Henry*, ), γεννημένος στις 6 Νοεμβρίου 1949, είναι πολιτικός και νευροχειρουργός από την Αϊτή που υπηρέτησε ως υπηρεσιακός (μαζί με τον Μισέλ Πατρίκ Μπουαβέρ από τις 25 Φεβρουαρίου 2024 έως τις 29 Μαΐου 2024) πρωθυπουργός της Αϊτής και υπηρεσιακός πρόεδρος της Αϊτής από τις 20 Ιουλίου 2021. Αργότερα ενεπλάκη σε μια διαμάχη λόγω της άρνησής του να συνεργαστεί με τις αρχές σχετικά με τις σχέσεις του με έναν από τους υπόπτους που κατηγορούνται για τον σχεδιασμό της δολοφονίας του πρώην προέδρου Ζοβενέλ Μοΐζ.

Στις 11 Μαρτίου 2024 ο Αριέλ Ανρί δήλωσε ότι θα παραιτηθεί όταν δημιουργηθεί ένα μεταβατικό προεδρικό συμβούλιο.

## Εκπαίδευση
Σπούδασε νευροφυσιολογία και νευροπαθολογία στην ιατρική σχολή του Πανεπιστημίου του Μονπελιέ  από το 1981 έως το 1984 και παρουσίασε τη διδακτορική του διατριβή τον Ιανουάριο του 1982. Έλαβε επίσης πιστοποιητικό διενέργειας ηλεκτροεγκεφαλογραφίας από το Πανεπιστήμιο του Μονπελιέ τον Σεπτέμβριο του 1983. Το 1989 ολοκλήρωσε το μεταπτυχιακό του στο το Πανεπιστήμιο Λομά Λιντά, στον τομέα «διεθνής υγεία» στον τομέα της δημόσιας υγείας. Έκανε επίσης τις μεταδιδακτορικές του σπουδές στις «μεθόδους διαχείρισης για τη διεθνή υγεία» στο Πανεπιστήμιο της Βοστώνης από τον Φεβρουάριο έως τον Μάιο του 1990.

## Πολιτική σταδιοδρομία
### Πολιτική κρίση και παραίτηση
Ο Ανρί ταξίδεψε στη Γουιάνα στις 25 Φεβρουαρίου 2024 και λίγες ημέρες αργότερα στην Κένυα για να υπογράψει συμφωνία για την ανάπτυξη 1.000 Κενυατών αστυνομικών στην Αϊτή.  Όταν προσπάθησε να επιστρέψει στην Αϊτή, δεν μπόρεσε να προσγειωθεί, καθώς οι επιθέσεις συμμοριών έκλεισαν το Διεθνές Αεροδρόμιο Τουσαίν Λουβερτίρ και απελευθέρωσαν περισσότερους από 4.000 κρατούμενους από τις φυλακές. Ο Χένρι βρίσκεται σήμερα στο Πουέρτο Ρίκο και από τότε δεν έχει πατήσει το πόδι του σε αϊτινό έδαφος.

Ο υπουργός Οικονομικών Μισέλ Πατρίκ Μπουαβέρ ανέλαβε τον ρόλο του υπηρεσιακού πρωθυπουργού στις 25 Φεβρουαρίου.

Στις 11 Μαρτίου ο Ανρί συμφώνησε να παραιτηθεί από ηγέτης 
της χώρας, όταν σχηματιστεί ένα μεταβατικό προεδρικό συμβούλιο, έπειτα από συνάντηση στην Τζαμάικα με τους ηγέτες των κρατών της Καραϊβικής και τον Αμερικανό υπουργό Εξωτερικών Άντονι Μπλίνκεν. Μέχρι τις 13 Μαρτίου, ορισμένα πολιτικά κόμματα δήλωσαν ότι δεν θα συμμετάσχουν στη συμφωνία.

## Παραπομπές


Κατηγορία:Πρόεδροι της Αϊτής
Κατηγορία:Πρωθυπουργοί της Αϊτής
Σιωπηλός μάρτυρας

Ο ***Σιωπηλός μάρτυρας*** (πρωτότυπος τίτλος: *Dumb Witness*) είναι αστυνομικό μυθιστόρημα γραμμένο από την Άγκαθα Κρίστι. Εκδόθηκε πρώτη φορά στο Ηνωμένο Βασίλειο στις 5 Ιουλίου 1937. Στις ΗΠΑ κυκλοφόρησε αργότερα τον ίδιο χρόνο με τον τίτλο *Poirot Loses A Client*. Είναι η προτελευταία ιστορία που αφηγείται ο Χέιστινγκς. Η Κρίστι θα τον χρησιμοποιήσει ως αφηγητή μόνο μία φορά ακόμα, έπειτα από χρόνια, για το τελευταίο "αντίο" στον Πουαρό, το *The Last Curtain*. 

Ο μελετητής της Άγκαθα Κρίστι, Τζον Κάρραν, ανακάλυψε το 2004 μια προγενέστερη εκδοχή της ιστορίας, με τον τίτλο *The Incident of the Dog's Ball*, που συμπεριελήφθη στη μελέτη του *Murder in the Making*.

## Πλοκή
Μια ηλικιωμένη γεροντοκόρη βρίσκεται δηλητηριασμένη μέσα στο σπίτι της στην εξοχή. Όταν πριν λίγο καιρό είχε πέσει από τη σκάλα, όλοι έλεγαν ότι έφταιγε η λαστιχένια μπάλα που άφησε στο κεφαλόσκαλο το σκυλάκι της. Όμως η ίδια η Έμιλυ Άραντελ πίστευε πως κάποιος από τους συγγενείς της προσπάθησε να την ξεκάνει. Το έγραψε, μάλιστα, στον Ηρακλή Πουαρό στις 17 Απριλίου. Όμως ο Πουαρό πήρε το γράμμα της πολύ αργά, στις 28 Ιουνίου... όταν η γηραιά κυρία ήταν ήδη νεκρή... Τώρα μπορεί να κάνει μόνο ένα πράγμα για την παρ' ολίγον πελάτισσά του: να βρει την αλήθεια, έστω και μετά τον θάνατό της.

## Τα κυριότερα πρόσωπα του έργου

* Ηρακλής Πουαρό: Βέλγος ντετέκτιβ, που αναλαμβάνει να διαλευκάνει την υπόθεση της μυστηριώδους επιστολής της Έμιλυ Άραντελ.
* Άρθουρ Χέιστινγκς: Φίλος του Πουαρό, που τον βοηθά να ρίξει φως στη υπόθεση.
* Έμιλυ Άραντελ: Η πλούσια γεροντοκόρη θεία που στέλνει επιστολή στον Πουαρό όταν καταλαβαίνει ότι η συνήθεια του σκύλου της του Μπομπ να αφήνει τη λαστιχένια μπάλα του στο πλατύσκαλο έδωσε την ιδέα σε έναν από τους συγγενείς της που φιλοξενούσε για το Πάσχα να δέσει έναν σπάγκο από μια πρόκα, ώστε η ίδια να σκοντάψει και να πέσει στη σκάλα και να φανεί σαν ατύχημα. Έχοντας καταλάβει ότι κάποιος αποπειράθηκε να τη σκοτώσει, αλλάζει τη διαθήκη της και αφήνει όλη την περιουσία της στη συνοδό της, τη Μίννι Λώσον.
* Τερίσα Άραντελ: Ανιψιά της Έμιλυ, η οποία στην πρώτη διαθήκη θα κληρονομούσε μέρος της περιουσίας της.
* Δρ Ρεξ Ντόναλντσον: Αρραβωνιαστικός της Τερίσα.
* Τσαρλς Άραντελ: Γοητευτικός μικροαπατεώνας ανιψιός της Έμιλυ Άραντελ και αδελφός της Τερίσα. Όλων το μυαλό πηγαίνει σε αυτόν για το σκηνοθετημένο ατύχημα.
* Μπέλλα Τάνιος: Ανιψιά της Έμιλυ Άραντελ, εξαδέλφη του Τσαρλς και της Τερίσα. Δεν αντέχει άλλο τον Έλληνα άντρα της, τον δρα Τάνιος, και θεωρεί ότι τα χρήματα της κληρονομιάς θα τη βοηθήσουν να ζήσει ελεύθερη.
* Δρ Τζέικομπ Τάνιος: Έλληνας σύζυγος της Μπέλλα, γιατρός.
* Έλεν: Η υπηρέτρια της Έμιλυ Άραντελ.
* Μίννι Λώσον: Η συνοδός της Έμιλυ Άραντελ τον τελευταίο χρόνο και, σύμφωνα με την τελική διαθήκη, μοναδική κληρονόμος της.
* Δρ Γκρέιντζερ: Γιατρός της Έμιλυ Άραντελ, που τη φρόντιζε κατά τη διάρκεια της ασθένειάς της.

## Πηγές

* Εκδόσεις Ψυχογιός - Agatha Christie - ''Σιωπηλός μάρτυρας''
* Αγγλική Βικιπαίδεια - ''Dumb Witness''
* Εκδόσεις Ψυχογιός - Agatha Christie - ''Έγκλημα στον Νείλο''

Κατηγορία:Μυθιστορήματα της Αγκάθα Κρίστι
Κομμουνιστική Λίγκα (Ηνωμένο Βασίλειο, 1988)

Ο **Κομμουνιστικός Σύνδεσμος** είναι ένα βρετανικό πολιτικό κόμμα που ιδρύθηκε από μια ομάδα μελών που διαγράφηκαν το 1988 από τη Σοσιαλιστική Δράση . Αυτά τα μέλη είχαν ενταχθεί στην τάση Pathfinder του Αμερικανικού Σοσιαλιστικού Εργατικού Κόμματος . Διατηρούσε βιβλιοπωλείο στο Λονδίνο, αρχικά στο The Cut, στη συνέχεια στο Bethnal Green Road. Τώρα λειτουργεί μια υπηρεσία παραγγελιών μέσω web/mail από τις εκδόσεις Seven Sisters for Pathfinder. Τα μέλη της *Λίγκας πωλούν το [[The Militant]]*, την εφημερίδα του Αμερικανικού Σοσιαλιστικού Εργατικού Κόμματος . Η ομάδα ισχυρίζεται ότι πολλά από τα μέλη της εργάζονται στη βιομηχανία συσκευασίας κρέατος. 

Δύο υποψήφιοι της Κομμουνιστικής Λίγκας ήταν υποψήφιοι στις γενικές εκλογές του 2005. Ο ένας έτρεξε στο Bethnal Green and Bow με 38 ψήφους, την οποία έδρα κέρδισε τελικά ο George Galloway για το Respect . Στις εκλογές της Συνέλευσης του Λονδίνου το 2008, η Τζούλι Κρόφορντ έλαβε μέρος στην εκλογική περιφέρεια City and East και συγκέντρωσε 701 ψήφους, το 0,3% της λαϊκής ψήφου, όντας 12η και τελευταία μεταξύ των υποψηφίων. Στις γενικές εκλογές του 2010, με την Κομμουνιστική Λίγκα ήταν υποψήφιοι η Caroline Bellamy στο Νοτιοδυτικό Εδιμβούργο (48 ψήφοι)  και ο Paul Davies στο Hackney South and Shoreditch (110 ψήφοι).   Ο Peter Clifford στάθηκε στο Manchester Central το 2012,  κερδίζοντας 64 ψήφους. Στις εκλογές της Συνέλευσης του Λονδίνου το 2012, ο Paul Davies έλαβε μέρος στην εκλογική περιφέρεια City and East και αύξησε τις ψήφους σε 1.108 (0,6) όντας ο τελευταίος από τους οκτώ υποψηφίους.

Για τις γενικές εκλογές του 2015, η Κομμουνιστική Λίγκα κατέβασε δύο υποψήφιοι βουλευτές –στο Λονδίνο και το Μάντσεστερ– και δύο άλλους υποψήφιους για το Δημοτικό Συμβούλιο του Μάντσεστερ. 

Ο Πίτερ Κλίφορντ απέσυρε την υποψηφιότητά του στις δημαρχιακές εκλογές του Ευρύτερου Μάντσεστερ, που έλαβαν χώρα στις 4 Μαΐου 2017  Έλαβε μέρος στις γενικές εκλογές του 2017 για την εκλογική περιφέρεια του Μάντσεστερ Γκόρτον, κερδίζοντας 27 ψήφους, που ισοδυναμούν με περίπου 0,1% των ψήφων.   Ο Andrés Mendoza ήταν επίσης υποψήφιος της Κομμουνιστικής Λίγκας στην εκλογική περιφέρεια του Islington North για τις εκλογές του 2017, λαμβάνοντας 7 ψήφους.

Στις γενικές εκλογές του 2019, η Caroline Bellamy έλαβε μέρος στην εκλογική περιφέρεια Wythenshawe & Sale East του Μάντσεστερ, κερδίζοντας 58 ψήφους 

Ο Κομμουνιστικός Σύνδεσμος ανακοίνωσε τον Φεβρουάριο του 2021 ότι θα ήταν υποψήφια η Πάμελα Χολμς στις εκλογές της Συνέλευσης του Λονδίνου το 2021, ο Πίτερ Κλίφορντ στις εκλογές για τους δημάρχους του Ευρύτερου Μάντσεστερ το 2021 και ο Αντρές Μεντόζα στις δημαρχιακές εκλογές του Λονδίνου το 2021. 

Ωστόσο, ο Andrés Mendoza δεν συμπεριλήφθηκε στον τελικό κατάλογο των Υποψηφίων Δημάρχων, υποδηλώνοντας ότι η Κομμουνιστική Λίγκα είχε αποσυρθεί από την κούρσα του 2021 για τους Δημάρχους του Λονδίνου.  Ομοίως, ο Πίτερ Σίφορντ δεν συμπεριλήφθηκε στη λίστα των υποψηφίων που ανακοινώθηκαν για τις Δημαρχιακές Εκλογές του Ευρύτερου Μάντσεστερ μέχρι να κλείσουν οι υποψηφιότητες 

## Παραπομπές

 

Κατηγορία:Τροτσκιστικές οργανώσεις
Κατηγορία:Πολιτικά κόμματα Ηνωμένου Βασιλείου
Μάικλ Μίφσουντ

Ο **Μάικλ Μίφσουντ** (*Michael Mifsud*, γεννήθηκε 17 Απριλίου 1981) είναι Μαλτέζος διεθνής πρώην ποδοσφαιριστής που αγωνιζόταν ως επιθετικός. Είναι κάτοχος του ρεκόρ διεθνών συμμετοχών και τερμάτων για την Εθνική Μάλτας με 42 γκολ σε 143 αγώνες.

## Καριέρα

Ξεκίνησε αγωνιζόμενος με την ομάδα νέων της Σλιέμα Γουόντερερς την πιο επιτυχημένη ομάδα της Μάλτας, και έκανε το ντεμπούτο του στο πρωτάθλημα της Μάλτας τη σεζόν 1997–98 με επτά συμμετοχές και ένα γκολ. Έγινε βασικό μέλος της πρώτης ομάδας την επόμενη σεζόν, σημειώνοντας οκτώ γκολ σε 22 αγώνες. Ακολούθησαν δύο επιτυχημένες σεζόν, με 21 γκολ σε 26 αγώνες το 1999–2000 και 30 γκολ σε μόλις 25 αγώνες την επόμενη σεζόν. Μικρόσωμος επιθετικός, το χαρακτηριστικό του είναι η ικανότητά του με τη μπάλα στα πόδια.

Οι πρώτες εμφανίσεις του σε εθνικό επίπεδο ήταν με την ομάδα Κ-16 (11 αγώνες) και Κ-18 (21 αγώνες). 
Κλήθηκε πρώτη φορά στην εθνική ομάδα στα 19 του για να αγωνιστεί στις 10 Φεβρουαρίου 2000 απέναντι στην Αλβανία. Η γερμανική Καϊζερσλάουτερν αναγνώρισε τις δυνατότητες του αλλά οι εμφανίσεις του με την πρώτη ομάδα ήταν ελάχιστες. Επέστρεψε στο σύλλογο του και την επόμενη χρονιά αγωνίστηκε στη Νορβηγία με την Λίλεστρεμ, όπου ψηφίστηκε "καλύτερος ξένος παίκτης στο πρωτάθλημα", τερματίζοντας πρώτος σκόρερ του συλλόγου για τη σεζόν 2006 με 11 γκολ σε 19 αγώνες. Μετά από δύο χρόνια στην Αγγλία (2007–09) χωρίς αξιοσημείωτη επιτυχία, επέστρεψε για άλλη μία φορά στη Μάλτα, αυτή τη φορά στη Βαλέτα κατακτώντας το Κύπελλο και το Σούπερ Καπ και την επόμενη χρονιά το πρώτο του πρωτάθλημα. Τη δεκαετία του 2010 αγωνίστηκε σχεδόν εξ ολοκλήρου στην πατρίδα του.

Παρόλο που δεν σημείωσε γκολ, είχε σημαντική συνεισφορά στην ιστορική νίκη της Μάλτας με 2–1 επί της Ουγγαρίας στα προκριματικά του Ευρωπαϊκού Πρωταθλήματος του 2008, την πρώτη νίκη της Μάλτας εντός έδρας σε επίσημη διοργάνωση από το 1982. Στις 26 Μαρτίου 2008, σκόραρε πέντε γκολ για τη Μάλτα σε φιλικό αγώνα επί του Λιχτενστάιν (αποτέλεσμα 7–1), σημειώνοντας ρεκόρ στη μεγαλύτερη νίκη για τους Μαλτέζους.

## Τίτλοι και διακρίσεις
 
* Πρωτάθλημα Μάλτας (3) : 2011–12, 2015–16, 2017–18
* Κύπελλο Μάλτας : 2009–10
* Σούπερ Καπ Μάλτας : 2011, 2012
* Αθλητής της χρονιάς στη Μάλτα (2) : 2001, 2003

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα 

## Παραπομπές


Κατηγορία:Μαλτέζοι ποδοσφαιριστές
Κατηγορία:Ποδοσφαιριστές Εθνικής Μάλτας
Κατηγορία:Ποδοσφαιριστές Σλιέμα Γουόντερερς ΦΚ
Κατηγορία:Ποδοσφαιριστές 1. ΦΚ Καϊζερσλάουτερν
Κατηγορία:Ποδοσφαιριστές Λίλεστρεμ ΣΚ
Κατηγορία:Ποδοσφαιριστές Κόβεντρι Σίτι
Κατηγορία:Ποδοσφαιριστές Μπάρνσλεϊ ΦΚ
Κατηγορία:Ποδοσφαιριστές Βαλέτα ΦΚ
Κατηγορία:Ποδοσφαιριστές Μέλμπουρν Σίτι ΦΚ
Κατηγορία:Ποδοσφαιριστές Μπιρκιρκάρα ΦΚ
Κατηγορία:Ποδοσφαιριστές Μόστα ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:FIFA Century Club
Κατηγορία:Επιθετικοί ποδοσφαιριστές
Σεργκέι Κλεστσένκο

Ο **Σεργκέι Κλεστσένκο ** (*Serghei Cleșcenco*, γεννήθηκε 20 Μαΐου 1972), είναι Μολδαβός διεθνής πρώην ποδοσφαιριστής που αγωνιζόταν ως επιθετικός. Είναι ο πρώτος σκόρερ στην εθνική ομάδα της χώρας του με 11 γκολ.

## Καριέρα

Ξεκίνησε την καριέρα του από ομάδες της χώρας του και της Ρωσίας κατακτώντας έξι πρωταθλήματα Μολδαβίας με την Ζίμπρου Κισινάου αλλά το πιο αξιοσημείωτο κομμάτι στη σταδιοδρομία του ήταν στο Ισραήλ. Το 1999 μεταγράφηκε στη Μακάμπι Χάιφα και την πρώτη του χρονιά στο σύλλογο σημείωσε 22 γκολ πρωταθλήματος που είναι η καλύτερη επίδοση για ξένο ποδοσφαιριστή στη χώρα. Κατέκτησε το πρωτάθλημα την ίδια χρονιά. Μετά από μία ακόμη καλή χρονιά με το σύλλογο μεταγράφηκε στην Χάποελ Τελ Αβίβ το 2002, με την οποία έφτασε στα ημιτελικά του ΟΥΕΦΑ Γιουρόπα Λιγκ αποκλείοντας στην πορεία την Τσέλσι.

Με την εθνική ομάδα της Μολδαβίας αγωνίστηκε 69 φορές και σημείωσε 11 γκολ. Μετά την αποχώρησή του από την ενεργό δράση υπήρξε προπονητής της Μιλσάμι για ένα χρόνο και για μικρό χρονικό διάστημα το 2013 της Ζίμπρου Κισινάου.

## Τίτλοι και διακρίσεις

**Ζίμπρου Κισινάου**

* Πρωτάθλημα Μολδαβίας (6) : 1992 , 1992–93 , 1993–94 , 1994–95 , 1995–96 , 1997–98
**Μακάμπι Χάιφα**
* Πρωτάθλημα Ισραήλ : 2000–01
**Χάποελ Τελ Αβίβ**
* Toto Cup : 2001–02
**Προπονητής** 
* Μιλσάμι Όρχεϊ
** Κύπελλο Μολδαβίας : 2011–12
** Σούπερ Κύπελλο Μολδαβίας : 2012

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Μολδαβοί ποδοσφαιριστές
Κατηγορία:Ποδοσφαιριστές Εθνικής Μολδαβίας
Κατηγορία:Ποδοσφαιριστές ΦΚ Ζίμπρου Κισινάου
Κατηγορία:Ποδοσφαιριστές Γκο Αχέντ Ιγκλς
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Χάποελ Τελ Αβίβ
Κατηγορία:Ποδοσφαιριστές Μπνέι Γεχουντά Τελ Αβίβ ΦΚ
Κατηγορία:Ποδοσφαιριστές Μακάμπι Χάιφα 
Κατηγορία:Ποδοσφαιριστές ΦΚ Σιμπίρ Νοβοσιμπίρσκ
Κατηγορία:Ποδοσφαιριστές Πρέμιερ Λιγκ Ρωσίας 
Κατηγορία:Επιθετικοί ποδοσφαιριστές
Ζεζ Κόνφρεϋ

δεξιά|μικρογραφία|409x409εσ| Η παρτιτούρα για το «Dizzy Fingers».
Ο **Έντουαρντ Έλζερ "Ζεζ" Κόνφρεϋ ** (*Edward Elzear "Zez" Confrey*, 3 Απριλίου 1895 – 22 Νοεμβρίου 1971)  ήταν Αμερικανός συνθέτης και ερμηνευτής νεωτεριστικής μουσικής για πιάνο και τζαζ. Τα πιο αξιοσημείωτα έργα του ήταν τα "Kitten on the Keys" και "Dizzy Fingers". Οι σπουδές στο Μουσικό Κολλέγιο του Σικάγου και ο ενθουσιασμός των Γάλλων ιμπρεσιονιστών έπαιξε κρίσιμο ρόλο στο πώς συνέθεσε και ερμήνευσε μουσική. 

## Ζωή και καριέρα
Ο Κόνφρεϋ γεννήθηκε στο Περού του Ιλινόι στις Ηνωμένες Πολιτείες  και υπήρξε το μικρότερο παιδί του Τόμας και της Μάργκαρετ Κόνφρεϋ. Φιλοδοξώντας να γίνει πιανίστας συναυλιών, φοίτησε στο Μουσικό Κολλέγιο του Σικάγου και σπούδασε με ιδιωτικούς δασκάλους. Αργότερα εγκατέλειψε αυτή την ιδέα για τη σύνθεση, με την ενθάρρυνση του μεγαλύτερου αδελφού του και οργανοπαίκτη Τζέιμς Τζ. Κόνφρεϋ.  Μέχρι το 1916 ήταν πιανίστας του προσωπικού της Witmarks στο Σικάγο. Κατατάχθηκε επίσης στο Πολεμικό Ναυτικό των ΗΠΑ το 1917. 

Μετά τον Πρώτο Παγκόσμιο Πόλεμο, ο Κόνφρεϋ έγινε πιανίστας και ενορχηστρωτής για την εταιρεία πιάνων QRS.  Ηχογράφησε επίσης για το σύστημα αναπαραγωγής πιάνου της AMPICO, το οποίο εγκαταστάθηκε σε πιάνα ανώτερης γραμμής όπως το Mason & Hamlin και το Chickering.

Το 1921 ο Κόνφρεϋ έγραψε το σόλο για πιάνο "Kitten on the Keys", εμπνεόμενος από το άκουσμα της γάτας της γιαγιάς του να περπατάει στο πληκτρολόγιο του πιάνου της.  Έγινε επιτυχία και συνέθεσε πολλά άλλα κομμάτια του είδους του.  Το "Dizzy Fingers" (1923) ήταν το άλλο μεγαλύτερο seller του Κόνφρεϋ. 

Μετά τη δεκαετία του 1920, ο Κόνφρεϋ επικεντρώθηκε κυρίως στη σύνθεση για συγκροτήματα τζαζ. Αποσύρθηκε μετά τον Β' Παγκόσμιο Πόλεμο αλλά συνέχισε να συνθέτει μέχρι το 1959. Πέθανε σε ηλικία 76 ετών στο Λέικγουντ του Νιου Τζέρσεϊ, αφού υπέφερε για πολλά χρόνια από τη νόσο του Πάρκινσον.  Άφησε πίσω του περισσότερα από εκατό έργα για πιάνο, τραγούδια και μινιατούρες όπερες και πολυάριθμα ρολά πιάνου, μουσικές εκδόσεις και ηχογραφήσεις.

Γράφοντας το 2007, ο Ντέιβιντ Α. Τζέισεν περιγράφει τον Κόνφρεϋ, μαζί με τον Ρόυ Μπάργκυ, ως ακόμα "σταθερά ριζωμένο στη λαϊκή παράδοση". 

## Επιλεγμένη δισκογραφία

* *Zez Confrey: Creator of the Novelty Rag*, Ζεζ Κόνφρεϋ (1976)
* *The Dancing Twenties*, Various Artists (1976)
* *The Piano Roll Artistry of Zez Confrey*, Ζεζ Κόνφρεϋ (1982)
* *Kitten on the Keys: The Piano Music of Zez Confrey*, (1983, Ντικ Χάυμαν)

## Δείτε επίσης

* Κατάλογος συνθετών ράγκταϊμ

## Παραπομπές
 

## Σημειώσεις

* *Rags and Ragtime* των Τζέισεν και Τίτσενορ, Ντόβερ, 1978.

## Εξωτερικοί σύνδεσμοι
* 

Κατηγορία:Αμερικανοί συνθέτες
Λίγκα για την Πέμπτη Διεθνή

Η **Λίγκα για την Πέμπτη Διεθνή** (συντομογραφία: **L5I**) είναι διεθνής ένωση επαναστατικών τροτσκιστικών οργανώσεων γύρω από ένα κοινό πρόγραμμα και προοπτικές. Οι πρώτες ομάδες-μέλη της ήταν η Εργατική Δύναμη στη Βρετανία, η Ιρλανδική Εργατική Ομάδα, το Πουβουάρ Ουβριέ στη Γαλλία και η Ομάδα Αρμπεϊτερμαχτ (GAM) στη Γερμανία. Μετά από συνέδριο το 1989 η οργάνωση υιοθέτησε κοινό πρόγραμμα, το *Τροτσκιστικό Μανιφέστο*, και ένα δημοκρατικό συγκεντρωτικό καταστατικό, σύμφωνα με το οποίο κάθε εθνικό τμήμα συμφωνεί να δεσμεύεται από τις αποφάσεις του διεθνούς οργανισμού στο σύνολό του.

## Εκδόσεις
Η Λίγκα εκδίδει ένα τριμηνιαίο περιοδικό στην αγγλική γλώσσα με τίτλο *Fifth International*. Η πλειοψηφία των συγγραφέων αυτού φαίνεται να είναι από τη βρετανική ομάδα, αν και άλλες συνιστώσες δημοσιεύουν περιοδικά στις δικές τους γλώσσες. Το *Revolutionärer Marxismus* είναι το γερμανικό περιοδικό. Η Λίγκα δημοσίευε παλαιότερα το περιοδικό "Permanent Revolution", ένα πιο θεωρητικό περιοδικό που εξέταζε τις τακτικές που χρησιμοποιούν οι κομμουνιστικές οργανώσεις, τις θεωρίες του ιμπεριαλισμού και παρόμοια ζητήματα. Ακολούθησε η «Τροτσκιστική Διεθνής» που, αν και ακόμα θεωρητική, εξέταζε και θέματα της επικαιρότητας
 

Το L5I έχει επίσης μεμονωμένα μέλη στην Ιρλανδία και τον Λίβανο .

### Ομάδες που μοιράζονται κοινή ιστορία με το L5I

## Παραπομπές


## Εξωτερικοί σύνδεσμοι

* Επίσημη ιστοσελίδα
* ΕΠΑΝΑΣΤΑΣΗ

Κατηγορία:Τροτσκιστικές οργανώσεις
Κατηγορία:Σοσιαλιστικές οργανώσεις
Μισοφωνία

Η **μισοφωνία** είναι διαταραχή που χαρακτηρίζεται από μειωμένη ανοχή σε συγκεκριμένους ήχους και ερεθίσματα.  Οι αντιδράσεις στους ήχους κυμαίνονται από θυμό και ενόχληση μέχρι κατάσταση πάλης ή φυγής. Η κατάσταση μερικές φορές ονομάζεται σύνδρομο επιλεκτικής ευαισθησίας στον ήχο. Οι συνήθεις παράγοντες περιλαμβάνουν ήχους όπως δυνατή αναπνοή, μάσημα, κατάποση, δακτυλογράφηση, κτλ.. Οι περισσότεροι από τους ήχους χαρακτηρίζονται από επανάληψη.

Παρόλο που η πάθηση αναγνωρίστηκε για πρώτη φορά το 2001 από τους Jastreboff και Jastreboff, δεν είναι διαγνώσιμη και δεν αποτελεί ψυχιατρική πάθηση, καθώς δεν υπάρχουν διαγνωστικά κριτήρια, επομένως, δεν υφίσταται ανάλογη θεραπεία ή αγωγή.

## Παραπομπές

## Εξωτερικοί σύνδεσμοι
* https://misophoniaresearchfund.org/
* https://www.misophonia.duke.edu/

Κατηγορία:Παθήσεις του ωτός και της μαστοειδούς απόφυσης
Άγιος Αντώνιος Ηρακλείου

Ο **Άγιος Αντώνιος** είναι οικισμός της δημοτικής κοινότητας και δημοτικής ενότητας (τέως δήμου) Μοιρών, του Φαιστού, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα *Καλλικράτης*.

Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Καινουργίου του νομού Ηρακλείου, στο γεωγραφικό διαμέρισμα Κρήτης.
## Γεωγραφία
Ο Άγιος Αντώνιος είναι ημιορεινός οικισμός στο δυτικό τμήμα του νομού, λίγο βορειότερα των Μοιρών, σε μέσο σταθμικό υψόμετρο 100. Απέχει 55 χλμ. περίπου ΝΔ του Ηρακλείου. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Μοιρών 
*Με το ΦΕΚ 87Α - 07/06/2010 αποσπάστηκε από τον δήμο Μοιρών και προσαρτήθηκε στον δήμο Φαιστού

(Πηγή: https://www.eetaa.gr/metaboles/oikmet_details.php?id=19115)
## Αξιοθέατα
*Η εκκλησία του Αγίου Νικολάου, νοτιοδυτικά του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Φαιστού
Κατηγορία:Χωριά της περιφερειακής ενότητας Ηρακλείου
Χρυσή μενίδα

μικρογραφία|'''Χρυσή μενίδα''' στον Ευρώτα
Η **Χρυσή μενίδα** -(**Tropidophoxinellus spartiaticus**) -  (αγγλικά: *Spartian minnowroach*) είναι ψάρι με μέγιστο μήκος τα 12 εκατοστά, ενδημικό είδος της νότιας Πελοποννήσου. Η κατανομή του εκτείνεται από τον Νέδα έως και τη λεκάνη απορροής του Ευρώτα. Συναντάται σε πεδινά ποτάμια, ρυάκια και κανάλια με μέτρια έως χαμηλή ροή, συνήθως σε ενδιαιτήματα με πλούσια βλάστηση. Ορισμένοι πληθυσμοί του απειλούνται από την αποστράγγιση των πεδινών υγροτόπων και την άντληση υδάτων. Το είδος έχει κατηγοριοποιηθεί ως «Τρωτό (VU)» τόσο σε διεθνείς όσο και σε εθνικές αξιολογήσεις διατήρησης..

## Παραπομπές


Κατηγορία:Κυπρινόμορφα